Oficiālais Vēstnesis L 286 , 30/10/2001 Lpp. 0027 - 0028



Komisijas Direktīva 2001/91/EK (2001. gada 29. oktobris), ar ko astoto reizi tehnikas attīstībai pielāgo I pielikumu Padomes Direktīvai 76/769/EEK par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem (heksahloretāns) (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 76/769/EEK (1976. gada 27. jūlijs) par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem [1], kurā jaunākie grozījumi izdarīti ar Komisijas Direktīvu 2001/90/EK [2], un jo īpaši tās 2.a pantu, kas ieviests ar Padomes Direktīvu 89/678/EEK [3], un Eiropas Parlamenta un Padomes 1997. gada 10. aprīļa Direktīvu 97/16/EK, ar ko 15. reizi groza Direktīvu 76/769/EEK par dažu bīstamu vielu un preparātu tirgū laišanas un lietošanas ierobežojumiem [4], tā kā: (1) Ar Direktīvu 97/16/EK ir aizliegts izmantot heksahloretānu krāsaino metālu ražošanā un apstrādē, tomēr, atkāpjoties no šā aizlieguma, pieļauts, ka dalībvalstis to teritorijā ar īpašiem nosacījumiem atļauj turpināt to izmantot neintegrētās alumīnija lietuvēs un konkrētu magnija sakausējumu ražošanā. (2) Vairs nav vajadzīgi izņēmumi un Direktīvas 76/769/EEK I pielikums attiecībā uz heksahloretānu būtu jāpielāgo tehnikas attīstībai, atceļot izņēmumus. (3) Šajā direktīvā, nosakot heksahloretāna lietošanas ierobežojumus, ir ņemts vērā pašreizējais zināšanu un tehnikas līmenis attiecībā uz piemērotām alternatīvām metodēm. (4) Šī direktīva neietekmē Kopienas tiesību aktus par darba ņēmēju aizsardzības minimālajām prasībām, kas ietvertas Padomes Direktīvā 89/391/EEK [5] un atsevišķās direktīvās, kuru pamatā ir minētā direktīva, jo īpaši Padomes Direktīvā 90/394/EEK [6], kurā jaunākie grozījumi izdarīti ar Direktīvu 1999/38/EK [7]. (5) Šajā direktīvā paredzētie pasākumi ir saskaņā ar atzinumu, ko sniegusi Komiteja to direktīvu pielāgošanai tehnikas attīstībai, kuras attiecas uz tehnisko šķēršļu novēršanu bīstamu vielu un preparātu tirdzniecībā, IR PIEŅĒMUSI ŠO DIREKTĪVU. 1. pants Ar šo Direktīvas 76/769/EEK I pielikumu pielāgo tehnikas attīstībai, kā noteikts šīs direktīvas pielikumā. 2. pants Dalībvalstīs stājas spēkā normatīvie un administratīvie akti, kas vajadzīgi, lai vēlākais līdz 2002. gada 31. decembrim izpildītu šīs direktīvas prasības. Par tiem dalībvalstis tūlīt informē Komisiju. Dalībvalstis piemēro šos noteikumus no 2003. gada 30. jūnija. Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarīt šādas atsauces. 3. pants Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. 4. pants Šī direktīva ir adresēta dalībvalstīm. Briselē, 2001. gada 29. oktobrī Komisijas vārdā — Komisijas loceklis Erkki Liikanen [1] OV L 262, 27.9.1976., 24. lpp. [2] OV L 283, 27.10.2001., 41. lpp. [3] OV L 398, 30.12.1989., 24. lpp. [4] OV L 116, 6.5.1997., 31. lpp. [5] OV L 183, 29.6.1989., 1. lpp. [6] OV L 196, 26.7.1990., 1. lpp. [7] OV L 138, 1.6.1999., 66. lpp. -------------------------------------------------- PIELIKUMS Direktīvas 76/769/EEK I pielikuma 41. punktu aizstāj ar šādu punktu: "41.HeksahloretānsCAS Nr. 67 - 72 - 1EINECS Nr. 2006664 | Nedrīkst lietot krāsaino metālu ražošanā vai apstrādē." | --------------------------------------------------